अव्यक्ताद्व्यक्तयः सर्वाः...



श्लोकः 

अव्यक्ताद् व्यक्तयः सर्वाः प्रभवन्त्यहरागमे ।
रात्र्यागमे प्रलीयन्ते तत्रैवाव्यक्तसंज्ञके ॥ १८ ॥

अयं भगवद्गीतायाः अष्टमोऽध्यायस्य अक्षरब्रह्मयोगस्य  अष्टादशः (१८) श्लोकः ।

पदच्छेदः
अव्यक्ताद् व्यक्तयः सर्वाः प्रभवन्ति अहरागमे रात्र्यागमे प्रलीयन्ते तत्र एव अव्यक्तसंज्ञके ॥ १८ ॥

अन्वयः
अहरागमे अव्यक्तात् सर्वाः व्यक्तयः प्रभवन्ति । रात्र्यागमे अव्यक्तसंज्ञके तत्र एव प्रलीयन्ते ।

शब्दार्थः 
अहरागमे = दिनारम्भे
अव्यक्तात् = कारणीभूतात्
प्रजापतेः सर्वाः = सकलाः
व्यक्तयः = स्थावरजमाः भावाः
प्रभवन्ति = उत्पद्यन्ते
रात्र्यागमे = निशारम्भे
अव्यक्तसञ्ज्ञके = अव्यक्तनामके
तत्र एव = तस्मिन् एव प्रजापतौ
प्रलीयन्ते = विलीनाः भवन्ति ।

अर्थः 
यदा दिनस्य आरम्भः भवति तदा कारणीभूतात् प्रजापतेः सर्वे स्थावरजमात्मकाः प्राणिनः सम्भवन्ति । यदा पुनः रात्रेः आरम्भः तदा कारणीभूते अव्यक्ते तस्मिन् एव प्रजापतौ सर्वेऽपि एते प्रलीनाः भवन्ति ।

बाह्यसम्पर्कतन्तुः

 18
श्टब्स् संस्कृतसम्बद्धाः
श्रीमद्भगवद्गीतायाः श्लोकाः
सर्वे अपूर्णलेखाः
न प्राप्तः गीतासम्बद्धभाषानुबन्धः
सर्वे न प्राप्ताः भाषानुबन्धाः

सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः